Laver Cup 2021.
Laver Cup 2021. bio je četvrto izdanje Laver Cupa, muškog teniskog takmičenja između timova Evrope i ostatka svijeta. Održan je na tvrdoj podlozi u dvorani TD Garden u Bostonu od 24. do 26. septembra. Prvobitno je bio zakazan godinu ranije, ali je odgođen zbog pandemije COVID-a 19 te kako bi se izbjeglo preklapanje s Roland Garrosom, koji je iz istog razloga već ranije bio prebačen s uobičajenog termina u maju i junu na kraj septembra i početak oktobra. Selektori su ponovo bili Björn Borg i John McEnroe. Tim Evrope osvojio je titulu četvrti put zaredom rezultatom 14−1.